
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1048 

_ 4 Δεκεμβρίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση αναδασωτέας έκτασης εννέα καιτριών δεκάτων 
(9,3) στρεμμάτωνγιατη διάνοιξη της επαρχιακής ο¬ 
δού Χίου - Βολισσού στη θέση Γιαννάκη περιφέ¬ 
ρειας Κοιν. Πυτιούς. 1 

Κήρυξη ως αναδασωτέας εκτάσεως 100 τ.μ. στη θέση 
«Πλάκα - ΝΑΤΟ»του Δήμου Κερατέαςτου Ν. Αττικής. 2 
Κήρυξη ως αναδασωτέας εκτάσεως 17 στρεμμάτων 
στη θέση «Πλάκα Ριμπάρι» του Δήμου Κερατέας 

του Νομού Αττικής». 3 

Κήρυξη ως αναδασωτέας δημόσιας δασικής έκτασης 
στη θέση Σκληρή της Κοινότητας Αγκριστρίου - 

Αίγινας Νομού Αττικής. 4 

Κήρυξη αναδασωτέας έκτασης 20 στρεμμάτων στη 
θέση Ρεμματιά Κοινότητας Ροδιάς Ν. Λάρισας. 5 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Ανάκληση της 1815/11.6.97 απόφαση Νομάρχη Άρτας. 6 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών συμπληρωματικών όρων και πε¬ 
ριορισμών δόμησης (ειδική ρύθμιση) διατηρητέου 
κτιρίου, φερομένου ως ιδιοκτησία Μαριάνθης και 
Ιγνατίου Ατσικμπάση που βρίσκεται στην Καλλονή 
της νήσου Λέσβου. 7 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 3146 0) 

Άρση αναδασωτέας έκτασης εννέα και τριών δεκάτων 
(9,3) στρεμμάτων για τη διάνοιξη της επαρχιακής οδού 
Χίου - Βολισσού στη θέση Γ ιαννάκη περιφέρειας Κοιν. 
Πυτιούς. 

ΟΔ/ΝΤΗΣΔΑΣΩΝ 

ΤΗΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Τις σχετικές δ/ξεις για διοικητική αποκέντρωση. 


2. Τις δ/ξεις της παρ. 3 του άρθ. 117 του Συντάγματος 
της Χώρας. 

3. Τις δ/ξεις του Ν. 998/79, και ειδικότερα τα άρθρα 44 
παρ. 3, 45, και 48 όπως τροποποιήθηκαν και ισχύουν. 

4. Τις αριθ. 160417/8.7.80 και 182447/3049/24.9.80 δια¬ 
ταγές του Υπ. Γεωργίας. 

5. Την αριθ. 439/6.3.96 απόφαση του Περ/κού Δ/ντή Ν. 
Χίου (τροποποίηση αναδασωτέας). 

6. Την αριθ. 3145/27.10.1997 εισήγηση της Δ/νσης 
Δασών Χίου. 

7. Τις δ/ξεις των Ν. 2240/94 και Ν. 2503/97 «Δάση στε- 

λέχωση της περιφέρειας.». 

8. Την αριθ. 450/5.9.97 απόφαση Γ εν. Γ ραμ. της περιφέ¬ 
ρειας για μεταβίβαση αρμοδιοτήτων, αποφασίζουμε: 

Στην έκταση που κηρύχθηκε αναδασωτέα με την αριθ. 
1588/4.9.1981 απόφαση του Νομάρχη Χίου και τροποποι¬ 
ήθηκε μετην 439/6.3.96 απόφαση του Περ/κού Δ/ντή Χίου 
εμβαδού 61.250 εξήντα μιας χιλιάδων διακοσίωνπενήντα 
στρεμμάτων στις θέσεις Αγριελιά, Κεφάλα, Αχλάδα, 
Κακαμουνιά, Μαντάλα, Αλεπόβουνο, Λασπόλακος ιδιο¬ 
κτησίας των Κοινοτήτων ιδιοκτησίας των Κοινοτήτων 
Καμπιών, Σπαρτούντας, Φυτών, Διευχών, Πιτυούς, 
Σιδηρούντας και Δημοσίου, ΑΙΡΟΥΜΕ την αναδασωτέα 
σε έκταση εμβαδού εννέα και τριών δεκάτων (9,3) στρεμ¬ 
μάτων για τη διάνοιξη της επαρχιακής οδού Χίου - 
Βολισσού στη θέση Γιαννάκη περιφέρειας Κοινότητας 
Πυτιούς, όπως φαίνεται στο συνημμένοτοπογραφικό διά¬ 
γραμμα κλίμακας 1: 500, τον χάρτη προσανατολισμού 
κλίμακας 1: 200.000 και αποτυπώνεται στην οριζοντιο- 
γραφίατης μελέτης κατασκευής της οδού, για τη βελτίω¬ 
σή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 27 Οκτωβρίου 1997 

Με εντολή Γ ενικού Γ ραμματέα Περιφέρειας 
Ο Δ/ντής Δασών της Περιφέρειας 
ΠΑΝΑΓΙΩΤΗΣ ΣΕΡΑΪΔΗΣ 

Αριθ. 08/ΔΑΣ/523 (2) 

Κήρυξη ως αναδασωτέας εκτάσεως 100 τ.μ. στη θέση 

«Πλάκα - ΝΑΤΟ» του Δήμου Κερατέας του Νομού Ατ¬ 
τικής. 

Ο ΓΕΝΙΚΟΣ ΓΡΑΜ. ΠΕΡΙΦΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής 
Αποκεντρώσεως», όπως αυτές τροποποιήθηκαν μεταγε¬ 
νέστερα με τις διατάξεις του Ν.Δ. 532/70. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας κλπ». 

3. Τις διατάξεις της παρ. 3 του άρθρου 117 του 
Συντάγματος της Χώρας. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) του άρθρου 41 παρ. 1 και β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, «Περί οδηγιών για τις αναδασω¬ 
τέες εκτάσεις», β) 182447/3049/24.9.80. 

6. Την αριθ. 08/ΔΑΣ/ΛΑ/726/13.10.1997 πρόταση του 
Δασαρχείου Λαυρίου σχετικά με την κήρυξη ως αναδα¬ 


σωτέας, της αναφερομένης στο θέμα εκτάσεως, αποφα¬ 
σίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση 
(δάσος), εμβαδού εκατό (100) τετραγωνικών μέτρων στη 
θέση «Πλάκα - Νάτο» περιφέρειας Δήμου Κερατέας, Ν. 
Αττικής, με σκοπό τη διατήρηση του χαρακτήρα του δά¬ 
σους και την επαναδημιουργία της δασικής βλαστήσεως 
η οποία αποτελούμενη απόχ. πεύκη, καταστράφηκε εξ αι- 
τίαςπυρκαϊάς στιςδ Αυγούστου 1997, και προσδιορίζεται 
από τα στοιχεία: Α - Β - Γ - Δ - Α 

όπως φαίνονται στο συνημμένο διάγραμμα το οποίο α¬ 
ποτελεί αναπόσπαστο μέρος της αποφάσεως αυτής και έ¬ 
χει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με αγροτικό δρόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 29 Οκτωβρίου 1997 
Ο Γ ενικός Γ ραμματέας 
ΝΙΚΟΛΑΟΣ ΜΙΧΑΛΟΠΟΥΛΟΣ 

Αριθ. 08/ΔΑΣ/522 (3) 

Κήρυξη ως αναδασωτέας εκτάσεως 17 στρεμμάτων στη 
θέση «Πλάκα Ριμπάρι» του Δήμου Κερατέας του 
Νομού Αττικής». 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής 
Αποκεντρώσεως», όπως αυτές τροποποιήθηκαν μεταγε¬ 
νέστερα με τις διατάξεις του Ν.Δ. 532/70. 

2. Τις διατάξεις του Ν. 2503/1997 «Διοίκηση, οργάνωση, 
ατελέχωσητης Περιφέρειας κλπ». 

3. Τις διατάξεις της παρ. 3 του άρθρου 117 του 
Συντάγματος της Χώρας. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) του άρθρου 41 παρ. 1 και β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, «Περί οδηγιών για τις αναδασω¬ 
τέες εκτάσεις», β) 182447/3049/24.9.80. 

6. Την αριθ. 08/ΔΑΣ/ΛΑ/715/13.10.1997 πρόταση του 
Δασαρχείου Λαυρίου σχετικά με την κήρυξη ως αναδα¬ 
σωτέας, της αναφερομένης στο θέμα εκτάσεως, αποφα¬ 
σίζουμε: 


Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση 
(δάσος), εμβαδού δέκα επτά (17) στρεμμάτων, στη θέση 
«Πλάκα Ριμπάρι» περιφέρειας Δήμου Κερατέας, Ν. 
Αττικής, με σκοπότη διατήρηση του χαρακτήρα της δασι¬ 
κής έκτασης και την επαναδημιουργία της δασικής βλα- 
στήσεως η οποία αποτελούμενΓ] από θάμνους αειφύλλων 
- πλατυφύ λλων, καταστράφηκε εξ αιτίας πυρκάίάς στις 7 
Αυγούστου 1997, και προσδιορίζεται από τα στοιχεία: Α - 
Β-Γ-Δ-Ε-Ζ-Η-Α 

όπως φαίνονται στο συνημμένο διάγραμμα το οποίο α¬ 
ποτελεί αναπόσπαστο μέρος της αποφάσεως αυτής και έ¬ 
χει όρια: 

Ανατολικά: Μεπαλαιό εθνικό δρόμο Λαυρίου Κερατέας. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 29 Οκτωβρίου 1997 

Ο Γενικός Γραμματέας 
ΝΙΚΟΛΑΟΣ ΜΙΧΑΛΟΠΟΥΛΟΣ 

Αριθ. 07/ΔΑΣ/315 (4) 

Κήρυξη ως αναδασωτέας δημόσιας δασικής έκτασης στη 
θέση Σκληρή της Κοινότητας Αγκριστρίου - Αίγινας 
Νομού Αττικής. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 

Σύμφωνα με: 

1) Τις διατάξεις: α)τουάρ. 117παρ. 3 Συντάγματος της 
Ελλάδος. 

β) Των άρθ. 188 - 205 του Ν.Δ. 86/69 «Περί Δασικού 
Κώδικος» και άρ. 37 - 44 Ν. 998/79. 

γ) Του Ν. 3200/1955 «περί διοικητικής αποκεντρώσεως» 
σε συνδυασμό με τις διατάξεις του Ν.Δ. 532/1970 «περί 
συμπληρώσεως των διατάξεων διοικητικής αποκεντρώ¬ 
σεως» σε συνδυασμό και του 709/1970 Β. Δ/τος που 
εκδόθηκε σε τέλεση αυτού. 

δ) του άρ. 4 παρ. 6του Ν. 2240/94 ΦΕΚ153 Α και του άρ. 
14του Ν. 2399/96 ΦΕΚ 90 Α. 

2) Τις εξής διαταγές του Υπουργείου Γεωργίας: 

α) 160417/1180/9.7.1980, β) 182447/3049/24.9.1980, γ) 
141823/24.2.1983, δ) 80300/4928/5.8.1991. 

3) Την αριθ. 86/9.9.1997 του Γενικού Γραμματέα 
Περιφέρειας Αττικής. 

4) Την πρόταση που υποβλήθηκε με την 07//ΔΑΣ/ 
....Π..../1109/1997 αναφορά του αρμόδιου Δασαρχείου 
Πειραιά, σχετικά με την κήρυξη ως αναδασωτέας της κα¬ 
τωτέρω δασικής έκτασης εμβαδού 750 τ.μ. που καλυπτό¬ 
ταν από δασική βλάστηση χαλεπίου πεύκης, σχοίνα, και 
χορτολιβαδική βλάστηση και καταστράφηκε από πυρκα¬ 
γιά την 22.5.1997 στη δασική θέση Σκληρή Κοινότητας 
Αγκιστριού Αίγινας. 


Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε 
από πυρκαγιά και η οποία θα αποκατασταθεί με φυσική α¬ 
ναγέννηση ή με πρόγραμμα τεχνιτής αναδάσωσης, μέσα 
σε τρία χρόνια, που θα καταρτίσει το αρμόδιο Δασαρχείο 
και δεν υπάρχει φιλοδασική επιτροπή για να γνωμοδοτή- 
σει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που 
καταστράφηκε από πυρκαγιά, Δημόσια Δασική έκταση 
εμβαδου 750 τ.μ. 

Η έκταση αυτή, που βρίσκεται στη θέση Σκληρή της πε¬ 
ριφέρειας Κοινότητας Αγκιστριού Αίγινας, της 
Νομαρχίας Πειραιά, καλυπτόταν από: δαστική βλάστηση 
χαλεπίου πεύκης, σχοίνων και χορτολιβαδική τοιαύτη και 
καταστράφηκε από πυρκαγιά την 22.5.1997. 

Σχετικό διάγραμμα με κλίμακα 1:500, το οποίο αποτελεί 
αναπόσπαστο μέρος της απόφασης αυτής και στο οποίο 
η έκταση φαίνεται με στοιχεία Α, Β, Γ, Δ, Α και με όρια: 

Ανατολικά: Δασική έκταση. 

Δυτικά: Κτίσμα. 

Βόρεια: Θάλασσα. 

Νότια: Δάσος Πεύκης - κτίσματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Νοεμβρίου 1997 

Ο Γραμματέας Περιφέρειας 
ΝΙΚ. ΜΙΧΑΛΟΠΟΥΛΟΣ 

Αριθ. 2913 (5) 

Κήρυξη αναδασωτέας έκτασης 20 στρεμμάτων στη θέση 
Ρεμματιά Κοινότητας Ροδιάς Ν. Λάρισας. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «περί διοικητικής 
αποκέντρωσης». 

2. Την αριθ. 2155/29.8.1997 απόφαση Γ.Γ.Π. Θεσσα¬ 
λίας «περί εξουσιοδότησης υπογραφής με εντολή 
Γ.Γ.Π.Θ. στους Δ/ντές Δασών». 

3. Τις διατάξεις των άρθρων 38 παρ. 1 και41παρ. 1 και 
3 και του Ν. 998/79 «περί προστασίαςς των δασών κλπ.». 

4. Τις α) 160417/1180/8.7.80 και β) 182447/3049/24.9.80 
Δ/γέςτου Υπ. Γεωργίας σχετικές με την κήρυξη εκτάσεων 
ως αναδασωτέων. 

5. Την αριθ. 8497/30.9.97 αναφορά του Δασαρχείου 
Λάρισας με την οποία προτείνεται η κήρυξη της δημόσιας 
δασικής έκτασης των 20 στρεμμάτων που βρίσκεται στη 
θέση «Ρεμματιά» περιοχής Κοινότητας Ροδιάς ως αναδα¬ 
σωτέας, αποφασίζουμε: 


Κηρύσσουμε αναδασωτέα τη δημόσια δασική έκταση 
των 20 στρεμμάτων, της οποίας η βλάστηση καταστρά¬ 
φηκε λόγω πυρκαγιάς στη θέση «Ρεμματιά» περιοχής 
Κοινότητας Ροδιάς και η οποία ορίζεται: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση. 

Η ανωτέρω έκταση, η οποία απεικονίζεται μετά στοιχεία 
Α Β Γ Δ Α στο διάγραμμα του Δασαρχείου Λάρισας το ο¬ 
ποίο αποτελεί αναπόσπαστο τμήμα της παρούσης θα α¬ 
ναδασωθεί με τη φυσική διαδικασία. 

Η παρούσα να δημοσιευθεί στην Εφημερίδα της 
Κυβερνήσεως. 

Λάρισα, 7 Οκτωβρίου 1997 
Με εντολή Γ εν. Γ ραμματέα Περιφέρειας 
Ο Διευθυντής Δασών 
ΒΑΣΙΛΗΣ ΝΙΚΟΥ 

ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αριθ. Τ.Υ. 3711 (6) 

Ανάκληση της 1815/11.6.97 απόφαση Νομάρχη Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

α) Το Π.Δ. 30/96 περί κωδικοποιήσεως σε ενιαίο κείμενο 
νόμου με τίτλο «κώδικας Νομαρχιακής αυτ/σης» των ι- 
σχυουσών διατάξεων για τη Νομαρχιακή αυτ/ση. 

β) Τον Οργανισμό Εσωτερικής Υπηρεσίας της Νομ. 
Αυτ/σης Αρτας που δημοσιεύθηκε στο ΦΕΚ 356/4.5.95 
τ.Β'. 

γ) Τις διατάξεις του άρθρου 4 του Ν. 2240/94 όπως α- 
ντικαταστάθηκαν με το άρθρο 12 του Ν. 2307/95 και του 
άρθρου 14 του Ν. 2399/96, που αναφέρονται στις αρμο¬ 
διότητες επί θεμάτων δημόσιας περιουσίας μέχρι 
31.8.1997 του Γενικού Γραμματέα Περιφέρειας, του 
Νομάρχη καιτου Αναπληρωτή Περιφερειακού Διευθυντή. 

δ) Την αριθ. πρωτ. Τ.Υ. 1815/11.6.97 απόφασή μας που 
δημοσιεύθηκε στο ΦΕΚ 605Δ/16.7.97 με την οποία κηρύ¬ 
χτηκε αναγκαστικός απαλλοτριωτέα για λόγους δημό¬ 
σιας ωφέλειας και υπέρ του Δημοσίου έκταση εμβαδού 
2800 μ 2 ιδιοκτησίας Αλεξάνδρου Ζαρκάδα στο Συνοικισμό 
«Ζαρκαδέϊκα» της Κοινότητας Βλαχέρνας. για τη βελτίω¬ 
ση του επαρχ. δρόμου Άρτας - Ροδαυγής - Δαφνωτής. 

ε) Επειδή από την παραπάνω ισχύουσα Νομοθεσίαπρο- 
κύπτει ότι η απόφασή μας αυτή είναι μη σύννομη γιατί η α¬ 
παλλοτρίωση έπρεπε να κηρυχθεί υπέρ της Νομαρχιακής 
Αυτοδιοίκησης Άρτας καθόσον βαρύ νειτις πιστώσεις του 
έργου «Κατασκευή δρόμου Άρτα - Ροδαυγή - Δαφνωτή» 
που χρηματοδοτείται από την ΣΑΝΑ 2/9729 σύμφωνα με 
το αριθ. πρωτ. έγγραφο του Υπουργείου Οικονομικών, α¬ 
ποφασίζουμε: 

Ανακαλούμε για τον παραπάνω λόγο την αριθ. πρωτ. 
Τ.Υ. 1815/11.6.97 απόφασή μας περί κήρυξης αναγκαστι¬ 
κής απαλλοτριωτέας έκτασης εμβαδού 2.800 μ" ιδιοκτη¬ 
σίας Αλεξάνδρου Ζαρκάδα στο Συνοικισμό «Ζαρκαδέϊκα» 
της Κοινότητας Βλαχέρνας για τη βελτίωση του επαρχ. 
δρόμου Άρτας - Ροδαυγής - Δαφνωτής. θεωρώντας αυτή 
ως μηδέποτε εκδοθείσα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άρτα, 17 Νοεμβρίου 1997 
Ο Νομάρχης 
ΧΡ. ΠΑΠΑΓΕΩΡΓΙΟΥ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. ΔΠΑ'8779 (7) 

Καθορισμός ειδικών συμπληρωματικών όρων και περιορι¬ 
σμών δόμησης (ειδική ρύθμιση) διατηρητέου κτιρίου, 
φερομένου ως ιδιοκτησία Μαριάνθης και Ιγνατίου 
Ατσικμπάση που βρίσκεται στην Καλλονή τη<7 νήσου 
Λέσβου. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 


Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
διατάξεις» (ΦΕΚ 91/Α/88). 

2. Το άρθρο 29Α του Ν. 1558/85 «Κυβέρνηση και 
Κυβερνητικά Όργανα», που προστέθηκε στο Νόμο αυτό 
με το άρθρο 27 του Ν. 2081 /92. 

3. Το υπ' αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ' αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 

1, ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του Ν. 1892/90» (ΦΕΚ 
741/Β/29.11.90) 

6. Την αριθ. πρωτ. ΔΠΑ/8702/94/16.2.95 (ΦΕΚ 137/Δ/ 
14.3.95) απόφαση Υπουργού Αιγαίου. 

7. Τον φάκελλο του θέματος τον οποίο διαβίβασε, η 
ΔΛ/ση Πολεοδομίας και Περιβάλλοντος της Νομαρχιακής 
Αυτοδιοίκησης Λέσβου με το αριθ. πρωτ. 3948/13.6.97 έγ¬ 
γραφό της στο Τμήμα Πολιτιστικής Ανάπτυξης της 
Δ/νσης Περιφερειακής Ανάπτυξης του Υπουργείου 
Αιγαίου που έλαβε τον αριθ. πτωτ. 4742/13.6.97 του 
Υπουργείου Αιγαίου. 

8. Την από 19.9.97 αιτιολογική εκθεση του Τμήματος 
Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η οποία κοινοποιή¬ 
θηκε στους ενδιαφερομένους με το αριθ. πρωτ. 
ΔΠΑ/6709/19.9.97 έγγραφό μας. 

9. Την από 13.10.97 απάντηση των ενδιαφερομένων (α- 
ριθ. πρωτ. 8779/17.10.97 του Υπουργείου Αιγαίου), με την 
οποία αποδέχονται τα αναφερόμενα στην αποσταλείσα 
αιτιολογική έκθεση. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

Στο διώροφο κτίριο που βρίσκεται στην Καλλονή της νή¬ 
σου Λέσβου, φερόμενο ως ιδιοκτησία Μαριάνθης και 
Ιγνατίου Ατσικμπάση και το οποίο εχει χαρακτηρισθεί ως 
διατηρητέο με το αριθ. ΔΠΑ'8702/94/16.2.95 απόφαση 
Υπουργού Αιγαίου (ΦΕΚ 137/Δ/14.3.95) καθορίζονται οι 
παρακάτω συμπληρωματικοί οροί και περιορισμοί δόμη¬ 
σης: 

1. Επιτρέπεται η κατασκευή προσθήκης κατ' επέκταση 
σε όλο το μήκος της οπίσθιας όψης του χαρακτηριζομέ- 
νου ως διατηρητέου κτιρίου για λειτουργικούς λόγους, 
χωρίς υπέρβαση των κειμένων πολεοδομικών διατάξεων 
που ισχύουν στην περιοχή (οροί δόμησης) και σύμφωνα 
με το σχέδιο (διάγραμμα κάλυψης) της αρχιτεκτονικής 
μελέτης που εγκρίθηκε με το αριθ. 23/27.5.97. θέμα 12ο 
πρακτικό της Επιτροπής Πολεοδομικου και 
Αρχιτεκτονικού Ελέγχου (ΕΠΑΕ) της Νομαρχιακής 
Αυτοδιοίκησης Λέσβου. 

2. Οι όψεις της προσθήκης να φέρουν ομοια μορφολο- 

γικά και αρχιτεκτονικά στοιχεία με αυτά του διατηρητέου 
κτιρίου και η στέγαση αυτής να γίνει με κεραμοσκεπή στέ- 
ΥΠ· 

3. Κατά τα λοιπά εξακολουθούν να ισχύουν οι ειδικοί ό¬ 
ροι και περιορισμοί δόμησης, που καθορίζονται από την 
αριθ. πρωτ. ΔΠΑ/8702/94/16.7.95 Υπουργική Απόφαση 
(ΦΕΚ137/Δ/14.3.95). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 14 Νοεμβρίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



